అమర్ చిత్ర కథ

అమర్ చిత్ర కథ ముంబై కేంద్రంగా పనిచేసే కామిక్ పుస్తకాల ప్రచురణ సంస్థ. దీనిని 1967 లో అనంత్ పాయ్ స్థాపించాడు. ఈ సంస్థ ధార్మిక కథలు, పురాణాలు, చారిత్రక వ్యక్తుల జీవిత చరిత్రలు, జానపద కథలను బొమ్మల (కామిక్స్) రూపంలో ప్రచురిస్తూ ఉంటుంది. 

 స్థాపన, ఉద్దేశ్యం 
భారతీయ బాలలు గ్రీకు, రోమన్ పురాణాలకు సంబంధించిన ప్రశ్నలకు అవలీలగా జవాబులు చెప్పేవారు కానీ వారిదైన చరిత్ర, సంస్కృతి, జానపద కథలను గురించి మాత్రం సమాధానాలు చెప్పలేకపోవడం అనంత్ పాయ్ ని ఆశ్చర్యానికి గురి చేసింది. దానికి ఉదాహరణ 1967 లో దూరదర్శన్ లో ప్రసారమైన ఒక క్విజ్ పోటీలో గ్రీకు పురాణాల గురించి ప్రశ్నలు సమాధానం చెప్పారు కానీ రామాయణంలో రాముడి తల్లి ఎవరంటే సమాధానం చెప్పలేకపోయారు.Now, Amar Chitra Katha gets even younger Vijay Singh, TNN, The Times of India, 16 October 2009.The World of Amar Chitra Katha Media and the Transformation of Religion in South Asia, by Lawrence A Babb, Susan S. Wadley. Motilal Banarsidass Publ., 1998. . Chapt. 4, p.  76-86. భారతదేశంలో పిల్లలకు సాంస్కృతిక చరిత్రను తెలియజేయాలనే ఉద్దేశంతో ఈ సంస్థను ప్రారంభించాడు. 

అప్పటిదాకా పనిచేస్తున్న ఇంద్రజాల్ కామిక్స్ ని వదిలేసి సొంతంగా అమర్ చిత్ర కథ సంస్థను ప్రారంభించాడు. ముందుగా ఓ పది అమెరికన్ ఫెయిరీ టేల్స్ పైన హక్కులు కొనుగోలు చేసి వాటిని ప్రచురించాడు. మొట్ట మొదటి భారతీయ కార్టూన్ కృష్ణ. ఇది అమర్ చిత్ర కథ నుంచి విడుదలైన 11 వ పుస్తకం.

 మూలాలు 

వర్గం:భారతీయ ప్రచురణ సంస్థలు